

ΕΛΛΗΝΙΚΗ ΔΗΜΟΚΡΑΤΙΑ

**ΔΗΜΟΣ ΠΑΤΡΕΩΝ**

**Δ/ΝΣΗ ΑΡΧΙΤΕΚΤΟΝΙΚΟΥ ΕΡΓΟΥ - Η/Μ**

ΠΕΡΙΛΗΨΗ ΔΙΑΚΗΡΥΞΗΣ ΑΝΟΙΚΤΗΣ ΗΛΕΚΤΡΟΝΙΚΗΣ ΔΙΑΔΙΚΑΣΙΑΣ ΚΑΤΩ ΤΩΝ ΟΡΙΩΝ

1. Ο Δήμαρχος Πατρέων διακηρύσσει την διεξαγωγή ανοικτής ηλεκτρονικής διαδικασίας κάτω των ορίων με κριτήριο κατακύρωσης την πλέον συμφέρουσα από οικονομική άποψη προσφορά μόνο βάσει τιμής (χαμηλότερη τιμή), για την ανάθεση της σύμβασης του έργου **«ΕΡΓΑΣΙΕΣ ΑΝΑΚΑΙΝΙΣΗΣ ΤΩΝ ΚΕΠ ΔΗΜΟΥ ΠΑΤΡΕΩΝ»** με προϋπολογισμό 180.000,00 € προ Φ.Π.Α και 223.200,00 € με Φ.Π.Α. 24%.
2. Το έργο συντίθεται από τις ακόλουθες κατηγορίες εργασιών: κ **ΟΙΚΟΔΟΜΙΚΑ** και **ΗΛΕΚΤΡΟΜΗΧΑΝΟΛΟΓΙΚΑ**

με προϋπολογισμό 120.855,24 € (χωρίς αναθεώρηση, χωρίς Φ.Π.Α).

Οι προσφορές υποβάλλονται από τους οικονομικούς φορείς ηλεκτρονικά, μέσω της διαδικτυακής πύλης [www.promitheus.gov.gr](http://www.promitheus.gov.gr/) , του Ε.Σ.Η.ΔΗ.Σ. μέχρι την καταληκτική ημερομηνία και ώρα που ορίζει η διακήρυξη, στην Ελληνική γλώσσα, σε ηλεκτρονικό φάκελο, σύμφωνα με τα οριζόμενα στα άρθρα 134-138 του ν. 4281/2014 (ΦΕΚ/Α/160/8-8-2014), στο άρθρο 11 της Υ.Α. Π1/2390/2013 (ΦΕΚ/Β/2677/21-10-2013) «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)».

Ο διαγωνισμός θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) μέσω της διαδικτυακής πύλης [www.promitheus.gov.gr](http://www.promitheus.gov.gr/)

|  |  |
| --- | --- |
| ΗΜΕΡΟΜΗΝΙΑ ΑΝΑΡΤΗΣΗΣ ΣΤΗΝ ΠΛΑΤΦΟΡΜΑ ΕΣΗΔΗΣ | 09/08/2024 10:00 π.μ. |
| ΗΜΕΡΟΜΗΝΙΑ ΕΝΑΡΞΗΣ ΥΠΟΒΟΛΗΣ ΠΡΟΣΦΟΡΩΝ | 09/08/2024 10:00 π.μ. |
| ΚΑΤΑΛΗΚΤΙΚΗ ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ | 10/09/2024 13:00 μ.μ. |
| ΗΛΕΚΤΡΟΝΙΚΗ ΑΠΟΣΦΡΑΓΙΣΗ ΠΡΟΣΦΟΡΩΝ | 16/09/2024 10:00 π.μ. |

* CPV : 45454100-5 Eργασίες Ανακαίνισης.

Για την συμμετοχή στο διαγωνισμό απαιτείται κατάθεση **εγγυητικής επιστολής συμμετοχής** κατά τους όρους της παρ. 1 α) του άρθρου 72 του ν. 4412/2016, **3.600,00 ευρώ** (τρείς χιλιάδες εξακόσια ευρώ), (2% της εκτιμώμενης αξίας της σύμβασης, χωρίς το ΦΠΑ ) και με ισχύ **τουλάχιστον δώδεκα (12) μηνών και τριάντα (30) ημερών** μετά την ημέρα διεξαγωγής του διαγωνισμού, όπως καθορίζεται και στην παράγραφο 15.3 της Διακήρυξης.

Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται σε έργα κατηγορίας **ΟΙΚΟΔΟΜΙΚΩΝ και ΗΛΕΚΤΡΟΜΗΧΑΝΟΛΟΓΙΚΩΝ** και που είναι εγκατεστημένα:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5,6 και7i και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Ειδικότερα για τις επιχειρήσεις που δραστηριοποιούνται στην Ελλάδα δικαίωμα συμμετοχής έχουν μεμονωμένες εργοληπτικές επιχειρήσεις, που είναι εγγεγραμμένες στο Μητρώο Εργοληπτικών Επιχειρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ.ΔΙ., εφόσον ανήκουν στην: **Α1 Τάξης και άνω για έργα κατηγορίας ΟΙΚΟΔΟΜΙΚΑ και** **Α1 Τάξης και άνω για έργα κατηγορίας ΗΛΕΚΤΡΟΜΗΧΑΝΟΛΟΓΙΚΑ.**

Το έργο χρηματοδοτείται από το **Εθνικό Σχέδιο Ανάκαμψης και Ανθεκτικότητας Ελλάδα 2.0 (κωδικός Δράσης: 16780 / Άξονας 2.2),** **«Εκσυγχρονισμός των ΚΕΠ»,** σε βάρος του **Κ.Α. 55-7311.00026** όπως έχει προβλεφθεί στον εγκεκριμένο προϋπολογισμό του οικονομικού έτους 2024 και του οικονομικού έτους 2025 ως πολυετή δαπάνη, με κατανομή ποσού για το έτος 2024 το ποσό των 100,000,00 ευρώ και για το έτος 2025 το ποσό των 123.200,00 ευρώ.

Η συνολική προθεσμία εκτέλεσης του έργου ορίζεται σε **εννέα (9) μήνες** και αρχίζει από την ημέρα υπογραφής της σύμβασης.

Τυχόν διευκρινήσεις - ερωτήματα σχετικά με το διαγωνισμό υποβάλλονται ηλεκτρονικά μέσω της πλατφόρμας του ΕΣΗΔΗΣ.

Το πλήρες σώμα της διακήρυξης βρίσκεται διαθέσιμο σε ηλεκτρονική μορφή στην ιστοσελίδα του Δήμου Πατρέων

[www.e-patras.gr,](http://www.e-patras.gr,) στο Κεντρικό Ηλεκτρονικό Μητρώο Δημοσίων Συμβάσεων (Κ.Η.Μ.ΔΗ.Σ.) που τηρείται στην διαδικτυακή πύλη [www.promitheus.gov.gr](http://www.promitheus.gov.gr/) και στο ΕΣΗΔΗΣ.

**Ο ΔΗΜΑΡΧΟΣ ΠΑΤΡΕΩΝ**

**ΚΩΣΤΑΣ ΠΕΛΕΤΙΔΗΣ**